ТЕХНИЧКИ ОПИС – ПАРТИЈА 1

УРБАНИСТИЧКО-АРХИТЕКТОНСКА КОНЦЕПЦИЈА

Објекат Дом културе се налази на самој обали реке Дунав, смештен између комплекса два хотела у Кладову. Изграђен је 1976.године. Објекат је слободностојећи, спратности Су+П и пројектован је степенасто пратећи конфигурацију терена. Површина приземља са припадајућим терасама и прилазима је 1.507,0м². Објекат је издигнут од коте терена 70цм. Главни и споредни улаз чине улазно степениште и косе рампе. Простор око објекта је уређен и чине га паркинг простор за посетиоце, плато са зеленилом и урбаним мобилијаром.

У складу са Правилником о приступачности особа са посебним потребама објекат Дома културе као и простор око њега је прилагођен и то: у склопу паркинга планирана су места за паркирање дим.3,7x5,0м, прилаз самом објекту је раван и приступачан без денивелација, улазне рампе на главном и споредном улазу су прописних ширина и нагиба са оградом, ветробран, улазни хол и мултифункционална сала су у истој равни, нагиб бочних комуникација мултифункционалне сале омогућавају несметано кретање, први ред гледалишта је планиран за особе у инвалидским колицима.

Објекат је намењен различитим културним дешавањима:

* Мултифункционална сала (биоскоп, позориште, концерти...);
* Изложбени простор;
* Библиотека;

Док је пратећи садржај следећи:

* Сутерен: санитарне просторије, гардероба, шминкерница, машинске просторије и магацински простор;
* Приземље: хол, бар, канцеларије, оставе и комуникације (вертикалне и хоризонталне);
* Галерија: пројекциона кабина, просторија за премотавање, просторија за премотавање и просторија за акубат.

ПЛАНИРАНИ РАДОВИ И ОПРЕМА

Досадашњим активностима кроз разне пројекте објекат Дома културе је адаптиран и енергетски саниран око 70%. Изведени су радови на енергетској санацији крова, фасаде са заменом целокупне фасадне столарије, електроенергетски радови ,термотехнички радови, адаптација мултифункционалне сале са заменом итисона, фотеља и биоскопског платна и набавка пратеће опреме за салу, као и адаптација библиотеке.

Са жељом да овај објекат заблиста пуним сјајем и омогући приступ свим нашим грађанима ЈЛС је Пројектом адаптације објекта Дома културе имала за циљ да адаптира и санира преостале просторије објекта и то:

* Сутерен: санитарне просторије испод бине са шминкерницом;
* Приземље: улазни хол, изложбени простор, бар, канцеларије и комуникације.

Површина која се адаптира износи 515,0м².

Планирани радови су следећи:

* **Адаптација и санација санитарних просторија** (замена подних и зидних керамичких плочица, замена унутрашњих врата, замена санитарних уређаја и постављање нове галантерије и расвете, санација плафона и завршно бојење);
* **Адаптација и санација шминкернице** (замена подних керамичких плочица, санација зидова и плафона и завршно бојење);
* **Адаптација улазног хола и изложбеног простора** (замена подних керамичких плочица и постављење гранитних плоча, замена унутрашњих врата, санација дрвених елемената на зидовима и плафону, завршно бојење зидова и плафона);
* **Адаптација бара, канцеларија и комуникација** (замена подних керамичких плочица и постављење гранитних плоча, замена унутрашњих врата, санација и завршно бојење зидова и плафона);